Diari Oficial de la Generalitat Valenciana


Sumari del DOGV 7194, del 17-01-2014 (2014/239)

RESOLUCIÓ de 8 de gener de 2014, del conseller de Sanitat, per la qual es designen els membres de la Comissió del Pla Estratègic d'Eficiència, Qualitat Assistencial i Seguretat del Pacient de la Comunitat Valenciana, 2014-2017.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7194

Data del DOGV
:   17-01-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/239


Data del document
:   08-01-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria de Sanitat

RESOLUCIÓ de 8 de gener de 2014, del conseller de Sanitat, per la qual es designen els membres de la Comissió del Pla Estratègic d'Eficiència, Qualitat Assistencial i Seguretat del Pacient de la Comunitat Valenciana, 2014-2017. [2014/239]  
Amb data 14 d'octubre de 2013 es va publicar en el Diari Oficial de la Comunitat Valenciana la Resolució de 25 de setembre de 2013, del conseller de Sanitat, per la qual designa els membres de la Comissió del Pla d'Eficiència i Qualitat Assistencial per a la Gestió de Recursos Sanitaris i la Seguretat del Pacient de la Comunitat Valenciana, 2014-2017 i amb data 13 de novembre de 2013, la Resolució de 4 de novembre de 2013, del conseller de Sanitat, per la qual es designen els membres de la Comissió del Pla d'Atenció i Comunicació amb el Pacient de la Comunitat Valenciana 2014-2017.  
Constituïdes les comissions destinades a impulsar, desenrotllar i coordinar les actuacions necessàries per a dur a terme els corresponents plans, s'ha detectat la necessitat d'arreplegar en un sol projecte el conjunt d'actuacions que incloguen totes les dimensions de qualitat amb la finalitat de donar resposta de manera integral a les noves necessitats de pacients, ciutadans i professionals sanitaris  
Així doncs, el Pla Estratègic d'Eficiència, Qualitat Assistencial i Seguretat del Pacient de la Comunitat Valenciana, 2014-2017, té com a pilars fonamentals el pacient, la seua participació en el manteniment i millora de la seua salut, i el professional i la seua implicació en la provisió d'una atenció de qualitat, segura, efectiva, eficient i centrada en el pacient.  
Es fa per tant necessària la constitució d'una comissió integrada del pla que impulsarà, desenrotllarà i coordinarà les actuacions necessàries per a dur-lo a terme.  
En virtut de les competències que m'atribuïx l'article 4 del Decret 4/2012, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, resolc:  
  
Primer  
Constituir la Comissió del Pla Estratègic d'Eficiència, Qualitat Assistencial i Seguretat del Pacient de la Comunitat Valenciana, 2014-2017.  
  
Segon  
La Comissió del Pla Estratègic d'Eficiència, Qualitat Assistencial i Seguretat del Pacient de la Comunitat Valenciana 2014-2017, estarà composta pels membres següents:  
- El titular de la direcció general amb competències en matèria d'ordenació, avaluació, investigació, qualitat i atenció al pacient, o persona en qui delegue, que actuarà com a president.  
- Quatre representants de la direcció general amb competències en matèria d'ordenació, avaluació, investigació, qualitat i atenció al pacient. Dos amb competències en matèria d'atenció i comunicació amb el pacient i dos, amb competències en matèria d'avaluació i qualitat assistencial i un d'ells actuarà com a secretari de la comissió.  
- Dos representants de la direcció general amb competències en matèria d'assistència sanitària  
- Un representant de la direcció general amb competències en matèria de farmàcia i productes sanitaris.  
- Un representant de la direcció general amb competència en matèria de salut pública.  
- Un representant de la subdirecció general amb competències en matèria d'inspecció de servicis sanitaris.  
- Un representant de l'Administració de la Generalitat amb competències en matèria de qualitat i d'inspecció general de servicis.  
- Dos representants dels Servicis d'Atenció i Informació al Pacient de la Comunitat Valenciana, nomenats pel titular de la direcció general amb competències en matèria d'atenció al pacient.  
La comissió del pla podrà sol·licitar, així mateix, la col·laboració d'altres professionals pertanyents a associacions, organismes i Institucions relacionades amb la dita matèria.  
  
  
Tercer  
Són funcions de la Comissió del Pla Estratègic d'Eficiència, Qualitat Assistencial i Seguretat del Pacient de la Comunitat Valenciana, 2014-2017 les següents:  
- Elaborar la proposta del pla.  
- Impulsar, coordinar i avaluar les actuacions necessàries per a l'execució del pla.  
  
Quart  
Queden sense efecte la Resolució de 25 de setembre de 2013, del conseller de Sanitat, per la qual designa els membres de la Comissió del Pla d'Eficiència i Qualitat Assistencial per a la Gestió de Recursos Sanitaris i la Seguretat del Pacient de la Comunitat Valenciana, 2014-2017 i la Resolució de 4 de novembre de 2013, del conseller de Sanitat, per la qual es designen els membres de la Comissió del Pla d'Atenció i Comunicació amb el Pacient de la Comunitat Valenciana 2014-2017.  
  
  
Quint  
Publicar la resolució en el Diari Oficial de la Comunitat Valenciana.  
  
València, 8 de gener de 2014.- El conseller de Sanitat: Manuel Llombart Fuertes.